Άκης Ζήκος

Ο Ανδρέας Βασίλειος (Άκης) Ζήκος (Αθήνα, 1 Ιουνίου 1974) είναι Έλληνας διεθνής παλαίμαχος ποδοσφαιριστής, ο οποίος αγωνιζόταν στο χώρο του κέντρου κυρίως με ανασταλτικά καθήκοντα.

Καριέρα ποδοσφαιριστή
Σε συλλογικό επίπεδο
Skoda Ξάνθη
Προερχόμενος από τον ΑΣ Παπάγου,Greece 1993/94 • παίκτες A.O. Skoda Xanthi, Αλέξανδρος Μαστρογιαννόπουλος, Rec.Sport.Soccer Statistics Foundation (RSSSF)  ξεκίνησε την καριέρα του στην Α΄ Εθνική αγωνιζόμενος στην Skoda Ξάνθη το 1993.

ΑΕΚ (1998-2002)
Το 1998 πήρε μεταγραφή στην ΑΕΚ, με την οποία αγωνίστηκε 99 φορές σε 5 περιόδους (1998-2002) και κατέκτησε 2 κύπελλα Ελλάδας το 2000 και το 2002.

Μονακό
Το καλοκαίρι του 2002 πήγε στη Γαλλία και υπέγραψε συμβόλαιο 3 ετών με τη Μονακό. Την πρώτη χρονιά η παρουσία του εκεί τερματίστηκε πρόωρα μετά τον τραυματισμό του στο γόνατο, τον Φεβρουάριο του 2003, πανηγύρισε ωστόσο την κατάκτηση του γαλλικού Λιγκ Καπ. Μετά το χειρουργείο και το διάστημα αποθεραπείας που ακολούθησε, επανήλθε στην ενεργό δράση την περίοδο 2003-04, κατά τη διάρκεια της οποίας έγινε ο πρώτος Έλληνας ποδοσφαιριστής που συμμετείχε σε τελικό Champions League (με τη Μονακό), στην ήττα της ομάδας του από την Πόρτο με 0-3.

ΑΕΚ (2006-2008)
Ο Ζήκος επέστρεψε στην Ελλάδα τον Αύγουστο του 2006 υπογράφοντας συμβόλαιο διάρκειας δυο ετών με την ΑΕΚ. Οι δηλώσεις του κατά της διαιτησίας έπειτα από το ντέρμπι με τον Ολυμπιακό στις 16 Δεκεμβρίου του 2007 στο γήπεδο Καραϊσκάκη προκάλεσαν θύελλα αντιδράσεων και συζητήσεων και οδήγησαν στην ποινή τριών αγωνιστικών.Δηλώσεις Άκη Ζήκου, www.newsfilter.gr Ο τελευταίος αγώνας της καριέρας του ήταν στις 20 Απριλίου 2008 εναντίον του Αστέρα Τρίπολης όπου αποθεώθηκε από τους 45.000 οπαδούς της ΑΕΚ μέσα στο ΟΑΚΑ.

Διεθνής καριέρα
Με την Εθνική Ελλάδας έχει αγωνιστεί 18 φορές συνολικά, από το 1996 μέχρι το 2001, χωρίς να πετύχει κάποιο γκολ.

 Καριέρα τεχνικού διευθυντή 
Το καλοκαίρι του 2013 ανακοινώθηκε η πρόσληψή του ως τεχνικός διευθυντής των ακαδημιών (τμημάτων υποδομής) της ΑΕΚ,Διευθυντής Ακαδημιών στην ΑΕΚ ο Ζήκος θέση από την οποία αποχώρησε τον Αύγουστο του 2015.Παραιτήθηκε από την ΑΕΚ ο Ζήκος, www.sport-fm.gr

 Παραπομπές 

 Εξωτερικοί σύνδεσμοι 
Η καριέρα του Άκη Ζήκου στο national-football-teams
Το προφίλ του Άκη Ζήκου στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό